Abubuwa 4 da za su iya hana PDP tsayar da Sule Lamido ▷ Legit.ng
Abubuwa 4 da za su iya hana PDP tsayar da Sule Lamido
8 months ago 10222 views by Naziru Dalha Taura
Sule Lamido, tsohon minista kuma tsohon gwamnan jihar Jigawa, na daga cikin 'yan siyasar Najeriya da sunan su ya ratsa ko ina kuma suka dade suna gwagwarmaya.
A yanzu haka Lamido na daga cikin 'yan siyasar dake burin fatan ganin jam'iyyar sa ta PDP ta tsayar da su takarar shugabancin kasa domin fafatawa da shugaba Buhari a zaben 2019. Saidai a wani nazari na siyasar Najeriya da kuma halin da Lamido ya tsinci kan sa da yawan jama'a na ganin zai yi wuya ya samu sahalewar jam'iyyar sa domin zamar mata dan takara a zaben 2019. Ga wasu daga cikin kalubalen da yake fuskanta.
1. Shari'a da EFCC bisa zargin sa da badakala
Ba boyayyen abu bane cewar Lamido na fuskantar tuhuma daga hukumar yaki da cin hanci da rashawa (EFCC) bisa zargin sa da almundahana da kudin mutanen jihar Jigawa. Wani abu da ya kara dagula batun tuhumar da EFCC ke yiwa Lamido shine har da 'ya'yan cikin sa ake tuhuma.
2. Rashin alaka mai kyau da jagororin jam'iyyar PDP
Wasu na ganin cewar babu alaka mai kyau tsakanin Lamido da jagororin jam'iyyar PDP musamman gwamnoni da kuma tsohon shugaban kasa Jonathan.
3. Nuna izza da iko ga jama'a
Masu sharhin siyasa sun tabbatar da cewar Lamido mutum ne mai son nuna iko da gadara a harkokin sa. Masu sharhin na ganin cewar Lamido na nuna tsageranci ta hanyar nuna bashi da wani ubangida ko kuma wani wanda zai tankwara shi a kan ra'ayin sa.
4. Rashin tabbas a kan farinjini da karbuwar sa a arewa
Kokarin jam'iyyar PDP shine ta tsayar da wani dan takara da zai iya samun mafi rinjayen kuri'un arewacin Najeriya, yankin da shugaba Buhari ya fito.
DUBA WANNAN: Ni ma zan fito takarar shugaban kasa a APC – wani Sanata daga arewacin Najeriya
Shugaba Buhari har yanzu yana da masoya da magoya baya masu dumbin yawa a arewa sannan ga karfin iko dake hannun sa da kuma goyon bayan gwamnonin jihohin arewa da kusan dukkan su 'yan jam'iyyar APC ne.
Bayan suna da ya yi a matsayin sa na dan siyasa, jam'iyyar PDP ba ta da tabbacin cewar mutanen arewa zasu bawa Lamido goyon baya kamar yadda suke bawa shugaba Buhari.
Hausa NewsDawowar Shugaba BuhariSiyasar NajeriyaJihar KanoKaratun Ilimi
Jamb 2018 registration closing date Latest hair styles When is JAMB form closing for 2018 Kunle Afolayan How does ultimate cycler work
Yadda INEC tayi min kwangen kuri'u a jihohi 31 - Atiku
an hour ago 426 views
Kocin Iceland ya fadi dalilin da yasa Super Eagles ta suburbude su a wasan yau